། །ཨཱ་ལི་ཀཱ་ལི་གསང་བ་བསམ་གྱིས་མི་ཁྱབ་པ་ཆུ་ཀླུང་ཆེན་པོའི་རྒྱུད་བཞུགས་སོ། །
༄༅༅། །རྒྱ་གར་སྐད་དུ། ཨཱ་ལི་ཀཱ་ལི་གུ་ཧྱ་ཨ་ཙིན་དྷ་པ་ནི་བྷ་ཡུ་མ་ཧཱ་ཏན་ཏྲ་ནཱ་མ།
བོད་སྐད་དུ། ཨཱ་ལི་ཀཱ་ལི་གསང་བ་བསམ་གྱིས་མི་ཁྱབ་པ་ཆུ་ཀླུང་ཆེན་པོའི་རྒྱུད་ཅེས་བྱ་བ།
བཅོམ་ལྡན་འདས་གསང་བའི་བདག་པོ་ལ་ཕྱག་འཚལ་ལོ། །འདི་སྐད་བདག་གིས་ཐོས་པའི་
དུས་གཅིག་ན། བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་
པའི་སངས་རྒྱས། སྐུ་བཞིའི་བདག་ཉིད་ཆེན་པོ། འབྱུང་བ་ཆེན་པོའི་སྐུའི་གསང་བ་བསམ་གྱིས་
མི་ཁྱབ་པ་དང་། ཨཱ་ལི་ཀཱ་ལི་གསུང་གི་གསང་བ་བསམ་གྱིས་མི་ཁྱབ་པ་དང༌། ཡེ་ཤེས་ཆེན་
པོ་ཐུགས་ཀྱི་གསང་བ་བསམ་གྱིས་མི་ཁྱབ་པ་དང་། རང་བཞིན་དག་པ་ཡོན་ཏན་གྱི་གསང་བ་
བསམ་གྱིས་མི་ཁྱབ་པ་དང༌། རྟེན་འབྲེལ་དག་པ་འཕྲིན་ལས་ཀྱི་གསང་བ་བསམ་གྱིས་མི་
ཁྱབ་པ་དང༌། ཆོས་དབྱིངས་ཡངས་པའི་མཁའ་ཀློང༌། རྒྱན་ཡོངས་སུ་བཀོད་པའི་ཞིང་ཁམས།
ལྷ་དང་བཅས་པའི་འཇིག་རྟེན་མི་འབྱེད་པ་ཞེས་བྱ་བའི་དབུས། རི་རབ་ཆེན་པོའི་ལྷོ་ཕྱོགས།
མཛམ་བུ་གླིང་གི་ལྟེ་བ། རྡོ་རྗེ་གདན་གྱི་བྱང་ཕྱོགས། ཆོས་ཀྱི་རྒྱལ་པོའི་ཁབ། རིན་ཆེན་ཁང་
བཟང་གི་རྩེ། ཆོས་འབྱུང་བའི་གནས་དེ་ཉིད་དུ། འཕགས་པ་ཉན་ཐོས་ཆེན་པོ་རྣམས་དང་།
རང་སངས་རྒྱས་ཆེན་པོ་རྣམས་དང༌། བྱང་ཆུབ་སེམས་དཔའ་ཆེན་པོ་རྣམས་དང༌། བྱང་ཆུབ་
སེམས་དཔའ་སེམས་དཔའ་ཆེན་པོ་རྣམས་དང༌། ལྷ་ཆེན་པོ་རྣམས་དང་། ཀླུ་ཆེན་པོ་རྣམས་
དང་། ལྷ་མ་ཡིན་ཆེན་པོ་རྣམས་དང་། མི་ཆེན་པོ་རྣམས་དང་། དྲང་སྲོང་ཆེན་པོ་རྣམས་དང༌།
ཆེན་པོར་གྱུར་པ་གཞན་ཡང་འདུས་པར་གྱུར་པ་ནི། ཐོག་མ་དང་མཐའ་མ་མེད་པར་དུས་
གསུམ་མཉམ་པ་ཉིད་དུ་གཟིགས་པ་དེ། སྡུག་བསྔལ་ཀུན་ལས་ངེས་པར་འབྱུང་ཞིང༌། བྱང་
ཆུབ་མཆོག་ཏུ་སེམས་བསྐྱེད་ཅིང༌། ཚོགས་གཉིས་རྫོགས་ནས་མངོན་པར་རྫོགས་པར་སངས་
-1-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྒྱས་ཏེ། ཆོས་ཀྱི་འཁོར་ལོ་ལེགས་པར་བསྐོར་ཏེ། སྐུ་མྱང་ལས་འདའ་ཁ་མ་ལ་བྱང་གི་སྒྲ་མི་
སྙན་དུ་གཤེགས་པའི་ལམ་དུ། རྒྱལ་པོ་ཆེན་པོ་གདུགས་ཚོད་ལ་སྤྱན་དྲངས་པའི་དུས་ཉིད་ན།
ཆོས་གསུངས་པ་ལྟར་མངོན་པ་ཡང༌།
ལ་ལ་དག་ལ་ནི་བདེན་པ་བཞིའི་ཆོས་སྟོན་པ་ལྟར་སྣང་
ངོ༌། །ལ་ལ་དག་ལ་ནི་རྟེན་ཅིང་འབྲེལ་བའི་ཆོས་སྟོན་པ་ལྟར་སྣང་ངོ༌། །ལ་ལ་དག་ལ་ནི་མཚན་
ཉིད་མེད་པའི་ཆོས་སྟོན་པ་ལྟར་སྣང་ངོ༌། །ལ་ལ་དག་ལ་ནི་དོན་དམ་རྣམ་པར་ངེས་པའི་ཆོས་
སྟོན་པར་སྣང་ངོ༌། །ལ་ལ་དག་ལ་ནི་བྱ་བའི་རྒྱུད་གསུངས་པ་ལྟར་སྣང་ངོ༌། །ལ་ལ་དག་ལ་ནི་
སྤྱོད་པའི་རྒྱུད་གསུངས་པ་ལྟར་སྣང་ངོ༌། །ལ་ལ་དག་ལ་ནི་རྣལ་འབྱོར་གྱི་རྒྱུད་གསུངས་པ་ལྟར་
སྣང་ངོ༌། །ལ་ལ་དག་ལ་ནི་རྣལ་འབྱོར་བླ་ན་མེད་པའི་རྒྱུད་གསུངས་པ་ལྟར་སྣང་ངོ༌། །ལ་ལ་
དག་ལ་ནི་སྙིང་པོའི་དོན་སེལ་མེད་དུ་སྟོན་པ་ལྟར་སྣང་བར་གྱུར་ནས། — བཀའི་ཆུ་བོ་ཆེན་པོ་
ཕྱོགས་ཕྱོགས་སུ་འབབ་ཅིང༌། སྐལ་པ་དང་ལྡན་པ་རྣམས་ཡིད་དགའ་བར་གྱུར་ཏོ། །ཨཱ་ལི་ཀཱ་
ལི་གསང་བ་བསམ་གྱིས་མི་ཁྱབ་པ་ཆུ་ཀླུང་ཆེན་པོའི་རྒྱུད་ལས། གླེང་གཞིའི་ལེའུ་སྟེ། དང་
པོའོ།། །།
དེ་ནས་འདུས་པའི་འཁོར་རྣམས་ཐུགས་མཐུན་པར་འདི་སྙམ་དུ། སྟོན། འཁོར། གནས་
དང༌། དུས་དང་། བཞི་ཁྱད་པར་དུ་འཕགས་པ་འདི་ལ། ཆོས་ཀྱང་ཁྱད་པར་འཕགས་པ་འོང་ངོ་
སྙམ་དུ་སྤྱོད་ཅིང་གླེང་སློང་བར་མཛད་དེ། བཅོམ་ལྡན་འདས་ལ་འདི་སྐད་ཅེས་གསོལ་ཏོ། །ཀྱེ
སྟོན་པ་ལགས། བཅོམ་ལྡན་འདས། ཞེས་པའི་དོན་ནི་གང་ལགས། དེ་བཞིན་གཤེགས་པ་
ཞེས་བྱ་བའི་དོན་ནི་གང་ལགས། དགྲ་བཅོམ་པ་ཡང་དག་པར་རྫོགས་པའི་དོན་ནི་གང་ལགས།
སངས་རྒྱས་ནི་གང་ལགས། སྐུ་བཞིའི་བདག་ཉིད་ཆེན་པོའི་ནི་གང་ལགས། སྐུའི་གསང་བ་ནི་
གང་ལགས། གསུང་གི་གསང་བ་ནི་གང་ལགས། ཐུགས་ཀྱི་གསང་བ་ནི་གང་ལགས། ཡོན་
ཏན་གྱི་གསང་བ་ནི་གང་ལགས། འཕྲིན་ལས་ཀྱི་གསང་བ་ནི་གང་ལགས། བསམ་གྱིས་མི་
-2-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ཁྱབ་པའི་དོན་ནི་གང་ལགས། ཞེས་པ་དང་། སྟོན་པས་བཀའ་བསྩལ་པ། བཞི་བཅོམ་དྲུག་
ལྡན་གཉིས་ལས་འདས་པ་སྟེ། །བདེ་གཤེགས་དེས་གཤེགས་དེ་བཞིན་ཉིད་དུ་གཤེགས། །
ཉོན་མོངས་དགྲ་སྐྱོབ་སྐྱོན་དག་ཡོན་ཏན་རྫོགས། །སྡུག་བསྔལ་ཐམས་ཅད་སངས་ཕྱིར་བདེ་བ་
རྒྱས། །ཆོས་དང་ལོངས་སྤྱོད་སྤྲུལ་པ་བདེ་ཆེན་སྐུ། །སྣ་ཚོགས་སྣང་བ་སྐུ་ཡི་གསང་བ་སྟེ། །སྣ་
ཚོགས་གྲགས་པ་གསུང་གི་གསང་བ་ཡིན། །སྣ་ཆོགས་དྲན་པ་ཐུགས་ཀྱི་གསང་བ་ལ། །དེ་
དག་ཀུན་ལ་ཡོན་ཏན་མེད་པ་གང༌། །དངོས་པོ་རེ་ལ་མཛད་པའི་འཕྲིན་ལས་ཏེ། །གདུལ་བྱའི་
བློ་རིགས་བསམ་གྱིས་མི་ཁྱབ་པས། །སྟོན་པའི་ཐུགས་རྗེས་བརྗོད་ཀྱིས་ལང་མི་འགྱུར། །ཞེས་
བཀའ་བསྩལ་ཏེ། ཡང་གསོལ་བ། བཅོམ་ལྡན་འདས་རྒྱ་ཡོངས་སུ་མ་ཆད་པའི་གནས་ནི་གང་
ལགས། རྒྱན་ཡོངས་སུ་བཀོད་པའི་ཞིང་ཁམས་ནི་གང་ལགས། ལྷ་དང་བཅས་པའི་འཇིག་རྟེན་
ནི་གང་ལགས། མི་འབྱེད་པའི་དབུས་ནི་གང་ལགས། རི་རབ་ཆེན་པོའི་ལྷོ་ཕྱོགས་ནི་གང་
ལགས། འཛམ་བུའི་གླིང་གི་ལྟེ་བ་ནི་གང་ལགས། རྡོ་རྗེ་གདན་གྱི་བྱང་ཕྱོགས་ནི་གང་ལགས།
ཆོས་ཀྱི་རྒྱལ་པོ་ནི་གང་གི་ཁབ། ཁང་བཟང་དམ་པ་ནི་གང་གི་རྩེ། ཆོས་འབྱུང་བའི་གནས་ནི་
གང་ལགས། ཕྱི་རབས་ཀྱི་དོན་དུ་བཀའ་སྩལ་དུ་གསོལ་ཞེས་གསོལ་བ་དང་། བཅོམ་ལྡན་
འདས་ཀྱིས་བཀའ་བསྩལ་པ། ཡངས་དོག་མེད་པ་ནམ་མཁའ་ཆོས་ཀྱི་དབྱིངས། །དངོས་པོར་
སྣང་བ་མཐུག་པོ་བཀོད་པའི་ཞིང་། །ལྷ་དང་བཅས་པའི་མི་མཇེད་འཇིག་རྟེན་ཁམས། །ཉི་ཤུ་
རྩ་ལྔ་བརྩེགས་པའི་དབུས་ཀྱི་མཐིལ། །ལྷུན་པོའི་ལྷོ་ཕྱོགས་བཻ་ཌཱུར་སྔོན་པོའི་མདངས། །
འཛམ་གླིང་བསྟན་པའི་དབུས་གྱུར་མ་ག་ཏ། །རྡོ་རྗེ་གདན་གྱི་བྱང་ཕྱོགས་སིང་ག་ལ། །ཆོས་ཀྱི
རྒྱལ་པོ་དགྲ་བཅོམ་མ་སྐྱེས་དགྲ། །རིན་ཆེན་ཁང་བཟང་དགུ་ཐོག་བརྩེགས་པའི་སྟེང༌། །དོན་
གྱི་འོག་མིན་སོ་སོའི་སྐྱེ་བོས་དབེན། །སྙིང་པོ་དོན་གྱི་གནས་སུ་ང་ཡིས་བཤད། །ཅེས་བཀའ་
བསྩལ་པ་དང༌། ཡང་གསོལ་བ། ཀྱེ་སྟོན་པ་བཅོམ་ལྡན་འདས། ཉན་ཐོས་དང༌། རང་སངས་
-3-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྒྱས་ཆེན་པོར་གྱུར་པ་ནི་སུ་ལགས། བྱང་ཆུབ་སེམས་དཔའ་ཆེན་པོ་དང༌། སེམས་དཔའི་
སེམས་དཔའ་ཆེན་པོར་གྱུར་པ་ནི་གང་ལགས། ལྷ་ཆེན་པོ་དང་ཀླུ་ཆེན་པོ་ནི་གང་ལགས། ལྷ་
མ་ཡིན་ཆེན་པོ་དང་མི་ཆེན་པོ་ནི་གང་ལགས། དྲང་སྲོང་ཆེན་པོ་དང༌། ཆེན་པོར་གྱུར་པ་གཞན་
ནི་གང་ལགས། ཕྱི་རབས་ཀྱི་དོན་དུ་བདག་ཅག་རྣམས་ལ་བསྟན་དུ་གསོལ། ཞེས་པ་དང༌།
བཅོམ་ལྡན་འདས་ཀྱིས་བཀའ་བསྩལ་པ། ཉེ་བར་འཁོར་དང་འོད་སྲུང་ཆེན་པོ་གཉིས། །ཀུན་
དགའ་བོ་དང་སྤྱན་རས་གཟིགས་ཆེན་པོ། །ལྷ་ཆེན་ཚངས་པ་ཀླུ་རྒྱལ་འཇོག་པོ་དང༌། །ཐགས་
བཟང་རིས་དང་ལི་ཙ་བྱི་ལ་སོགས། །ཐལ་ཀར་བུ་དང་བཀའ་ཉན་བཀའ་སྲུང་དང༌། །དཔལ་
མགོན་མཁའ་འགྲོ་གཏུམ་པོ་སྡེ་བརྒྱད་རྣམས། །ཞེས་བཀའ་སྩལ་པ་དང་། ཡང་གསོལ་བ།
བཅོམ་ལྡན་འདས་ཐོག་མཐའ་མེད་པའི་དུས་ནི་གང་ལགས། ངེས་པར་བྱུང་ནས་སེམས་བསྐྱེད་
པ་ནི་གང་ལ་བསྐྱེད། ཚོགས་གཉིས་བསགས་ནས་སངས་རྒྱས་པའི་དུས་ནི་གང་ལགས། ཆོས་
ཀྱི་འཁོར་ལོ་བསྐོར་ཏེ་མྱ་ངན་ལས་འདའ་བར་ཉེ་བའི་དུས་ནི་གང་ལགས། སྒྲ་མི་སྙན་དུ་བཞུད་
པ་ནི་གང་གི་ཆེད། ཕྱི་མའི་དུས་སུ་ལུང་བསྟན་པ་ནི་གང་གི་ཚེ། ཞེས་གསོལ་བ་དང༌། བཅོམ་
ལྡན་འདས་ཀྱིས་བཀའ་བསྩལ་པ། འཁོར་བའི་སྡུག་བསྔལ་མཐོང་ན་ངེས་འབྱུང་འཐོབ། །
སངས་རྒྱས་གསུམ་ལ་བྱང་ཆུབ་སེམས་གསུམ་བསྐྱེད། །བསྐལ་པ་གྲངས་མེད་གསུམ་དུ་
ཚོགས་བསགས་ནས། །འཛམ་བུའི་གླིང་དུ་མཛད་པ་མཐའ་རུ་ཕྱུང་། །ཆོས་ཀྱིའཁོར་ལོ་མདོ་
རྒྱུད་སྙིང་པོའི་དོན། །སང་ཕོད་མྱ་ངན་འདའ་བར་ལུང་སྟོན་ཏེ། །ལོག་པར་ལྟ་བ་འདུལ་བའི་
དོན་ལ་འགྲོ། །སྙིང་པོ་དོན་གྱི་བསྟན་པ་མ་བསྒྲིབས་པ། །སྙིགས་མའི་དུས་སུ་དར་བར་ང་ལུང་
སྟོན། །ཞེས་བཀའ་བསྩལ་པ་དང་། ཡང་གསོལ་བ། བཅོམ་ལྡན་འདས་བདེན་པ་བཞི་ཡི་དོན་
ནི་གང་ལགས། རྟེན་འབྲེལ་ཟབ་མོའི་དོན་ནི་གང་ལགས། མཚན་ཉིད་མེད་པའི་ཆོས་ཀྱི་དོན་ནི་
ལགས། མདོ་སྡེ་མཐའ་དག་ནས་བཏུས་པའི་དོན་ནི་གང་ལགས། བྱ་བའི་རྒྱུད་ནི་གང་ལ་
-4-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ལམ་གྱི་ཆོས།
གསུངས། སྤྱོད་པའི་རྒྱུད་ནི་གང་ལ་གསུངས། རྣལ་འབྱོར་གྱི་རྒྱུད་ནི་གང་ལ་གསུངས། རྣལ་
འབྱོར་ཆེན་པོའི་རྒྱུད་ནི་གང་ལ་གསུངས། སྙིང་པོའི་དོན་གྱི་རྒྱུད་ནི་གང་ལ་གསུངས། ཞེས་ཞུས་
པ་དང་། ཡང་བཅོམ་ལྡན་འདས་ཀྱིས་བཀའ་བསྩལ་པ། སྡུག་བསྔལ་ཀུན་འབྱུང་འགོག་པའི་
།རྒྱུ་དང་འབྲས་བུ་གཉིས་སུ་ང་ཡིས་བསྟན། །མ་རིག་ལ་སོགས་རྟེན་འབྲེལ་
བཅུ་གཉིས་པོ། །ལུགས་འབྱུང་ལུགས་ལྡོག་གཉིས་སུ་ང་ཡིས་བསྟན། །མཚན་ཉིད་མེད་པའི་
ཆོས་ཀྱི་འཁོར་ལོ་ཡང༌། །སྙིང་པོའི་དོན་དང་མངོན་པར་རྟོགས་པར་བསྡུས། །མདོ་སྡེ་གསུང་
རབ་ཡན་ལག་བཅུ་གཉིས་ཀྱང༌། །དྲང་དོན་ངེས་དོན་གཉིས་སུ་འདུས་པ་ཡིན། །བལྟས་པས་
ཚིམ་པ་ཤིན་ཏུ་དམན་པ་ལ། །བྱ་བའི་རྒྱུད་རྣམས་ལྷ་ཡི་གནས་སུ་བཤད། །བཅངས་པས་
ཚིམ་པའི་དམན་པའི་རིགས་རྣམས་ལ། །སྤྱོད་པའི་རྒྱུད་རྣམས་ཀླུ་ཡི་གནས་སུ་བཤད། །འཁྱུད་
པས་ཚིམ་པ་དབང་པོ་འབྲིང་པོ་ལ། །རྣལ་འབྱོར་རྒྱུད་རྣམས་ལྷ་མིན་གནས་སུ་བཤད། །
འཁྲིག་པས་ཚིམ་པ་དབང་པོ་རབ་རྣམས་ལ། །རྣལ་འབྱོར་ཆེན་པོ་མི་ཡི་གནས་སུ་བཤད། །
སྙིང་པོ་དོན་གྱི་གསང་རྒྱུད་ཟབ་མོ་འདི། །སྐལ་ལྡན་རྣམས་ལ་འོག་མིན་གནས་སུ་བཤད། །
ཅེས་བཀའ་བསྩལ་ནས་མཉམ་པར་བཞག་གོ། ཨཱ་ལི་ཀཱ་ལི་གསང་བ་བསམ་གྱིས་མི་ཁྱབ་པ་
ཆུ་ཀླུང་ཆེན་པོའིརྒྱུད་ལས། གླེང་བསླང་བའི་ལེའུ་སྟེ། གཉིས་པའོ།། །།
དེ་ནས་བཅོམ་ལྡན་འདས་ཀྱིས་རྒྱལ་པོའི་ཕོ་བྲང་དག་ལ་ལེགས་པར་གཟིགས་ཤིང༌།
ཨ་ཨཱ་ཨེ་ཡཾ་ཁཾ་ཏྲཾ་རྦུ་རུཾ། ཞེས་བརྗོད་པས། དེ་དག་ཀྱང་སྐད་ཅིག་ཉིད་ལ་བདེ་བར་གཤེགས་
པའི་ཕོ་བྲང་དུ་གྱུར་ཏེ། འབྱུང་བ་ལྔ་པོ་རིམ་གྱིས་གསལ་བའི་དབུས་སུ། རྡོ་རྗེས་གཏམས་
པའི་ས་གཞི་ལས། རིན་པོ་ཆེ་ལྔ་ལས་གྲུབ་པའི་ཕོ་བྲང་དང༌། གྲུ་ཆད་དང༌། ཁྱམས་དང༌། སྣམ་
བུ་དང༌། ཕ་གུ་དང༌། དྲ་བ་དང་། དྲ་བ་ཕྱེད་པ་དང་། ད་ཏུ་ག་དང་། མདའ་ཡབ་དག་གིས་རྣམ་
པར་བྲེས་ཤིང༌། སྒོ་བཞི་སྒོ་རྒྱན་དང་བཅས་པ། རྟ་བབས་དང༌། ཆོས་ཀྱི་འཁོར་ལོ་དང༌། ཤ་ར་
-5-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ན་དང༌། གདུགས་དང༌། རྒྱལ་མཚན་དང༌། བ་དན་དང༌། སིལ་སྙན་དང༌། དར་དཔྱངས་དག་
གིས་ལེགས་པར་བཀླུབས་ཤིང༌། སྣ་ཚོགས་པདྨ་དང༌། རྡོ་རྗེ་མེ་རི་དག་གིས་ལེགས་པར་
བསྐོར་བ་ནི་སྣང་ལ་རང་བཞིན་མེད་པར་སྐལ་པ་དང་ལྡན་པ་རྣམས་ལ་མ་བསྒྲིབས་པར་སལ་
ལེ་བ་ཉིད་དོ། །དེ་ལྟར་གསལ་བའི་གཞལ་ཡས་ཁང་དུ། ཁྲི་དང་གདན་གྱི་རྣམ་པ་དག་ཀྱང༌།
སེང་གེ་དང༌། གླང་པོ་དང༌། རྟ་མཆོག་དང༌། རྨ་བྱ་དང༌། ཤང་ཤང་ཏེའུ་དང་། པདྨ་དང༌། ཉི་མ་
དང༌། ཟླ་བ་དང༌། ཏྭ་ར་ནའི་རྒྱབ་ཡོལ་དང༌། བཅས་པ་རིམ་གྱིས་གསལ་བ་ཉིད་དོ། །དེ་ནས་
བཅོམ་ལྡན་འདས་ཀྱིས། གདན་སེང་གེའི་ཁྲི་ལ་བཞུགས་ཏེ། དགོངས་པ་ལ་མཉམ་པར་
བཞག་ནས། གདན་དང་ཁྲི་ཐམས་ཅད་ལ་བཅོམ་ལྡན་འདས་བཞུགས་པ་ལྟར་སྣང་ངོ་། །དེ་
ནས་བཅོམ་ལྡན་འདས་ཀྱིས། ༀ་སྭཱ་བྷ་བ་བྷི་ཤུད་དྷོ་སརྦ་དྷརྨཱ་ཀཱ་ཡ་ཨ་ཨཱ། ཞེས་བརྗོད་པས་
འདུས་པའི་འཁོར་རྣམས་ལ་དག་པ་ཆོས་སྐུའི་སྣང་བ་ཤར་ཏེ། དངོས་པོར་འཛིན་པའི་བློ་ཞིག་
པར་གྱུར་པ་ལ། རྒྱལ་བའི་ཡུམ་དང་ཕྱོགས་བཅུའི་སངས་རྒྱས་རྣམས་ཀྱི་སྲས་སུ་དགོངས་
ཤིང༌། ས་ལ་གནས་པའི་བྱང་ཆུབ་སེམས་དཔའ་རྣམས་ཀྱིས་ཀྱང་སྤུན་དང་གྲོགས་པོའི་ཚུལ་
དུ་དགོངས་སོ། །དེ་ནས་ཡང༌། ༀ་ན་མ་ཏ་ཐཱ་ག་ཏཱ་སཾ་བྷོ་ཀཱ་ཡ་ཨོཾ་ཨོཾ། ཞེས་བརྗོད་པས་དག་
པ་ལོང་སྐུའི་སྣང་བ་ཤར་ཏེ། ཡེ་ཤེས་སྣང་བ་རྒྱས་པར་གྱུར་པ་ལ་ཀུན་ཏུ་བཟང་མོ་རིགས་ལྔའི་
སངས་རྒྱས་དང་བཅས་པ་ཡང་སྲས་ཀྱི་དམ་པར་གཟིགས་ཤིང་། རིགས་ཆུང་གི་བྱང་ཆུབ་
སེམས་དཔའ་རྣམས་ཀྱང་སྤུན་དང༌། གྲོགས་པོའི་ཚུལ་དུ་གཟིགས་སོ། །དེ་ནས་ཡང༌། ནིར་མ་
ཀཱ་ཡ་བཛྲ་སཏྭ་ཧཱུཾ་ཧཱུཾ། ཞེས་བརྗོད་པས་ལྷ་ཚོགས་དེ་དག་ཐམས་ཅད་ཀྱང༌། རྡོ་རྗེ་སེམས་དཔའི་
སྒྱུ་འཕྲུལ་དྲ་བའི་དཀྱིལ་འཁོར་ཆེན་པོར་གྱུར་ཏེ་འདུས་པའི་འཁོར་རྣམས་དང་རོ་གཅིག་པ་
ཉིད་དོ། །དེ་ནས་འདུས་པའི་འཁོར་རྣམས་ཀྱིས་